Návrh na začatie prejudiciálneho konania, ktorý podal Budapest Környéki Törvényszék (Maďarsko) 21. januára 2015 – trestné konanie proti Istvánovi Baloghovi
(vec C-25/15)
Jazyk konania: maďarčina
Vnútroštátny súd, ktorý podal návrh na začatie prejudiciálneho konania
Budapest Környéki Törvényszék
Účastník trestného konania pred vnútroštátnym súdom
István Balogh
Prejudiciálna otázka
Má sa znenie článku 1 ods. 1 smernice Európskeho parlamentu a Rady 2010/64/EÚ1 z 20. októbra 2010 o práve na tlmočenie a preklad v trestnom konaní, v zmysle ktorého „touto smernicou sa stanovujú pravidlá týkajúce sa práva na tlmočenie a preklad v trestnom konaní a konaní týkajúcom sa výkonu európskeho zatýkacieho rozkazu“ vykladať v tom zmysle, že maďarské súdy musia uplatňovať túto smernicu tiež v osobitnom konaní [kapitola XXIX zákona č. XIX o trestnom poriadku z roku 1998 (a büntetőeljárásról szóló 1998. évi XIX. törvény XXIX. fejezet)], to znamená, že osobitné konanie stanovené v maďarskom práve sa musí chápať ako konanie zahrnuté pod pojem „trestné konania“, alebo sa pod týmto pojmom musia chápať iba konania, ktoré sa končia konečným rozhodnutím o trestnej zodpovednosti obvineného?